Turinys
Rodyklė 🔎︎

# Duomenų importas ir eksportas duomenų bazių rengyklėje „Base“

Duomenų bazių lenteles lengva importuoti ir eksportuoti naudojant skaičiuoklę „Calc“ kaip pagalbinę programą.

## Duomenų eksportas iš duomenų bazių rengyklės „Base“

Reikia nukopijuoti lentelės duomenis iš „Base“ duomenų bazės į tuščią skaičiuoklės „Calc“ lakštą. Tuomet duomenis bus galima įrašyti ar eksportuoti bet kuriuo su „Calc“ skaičiuokle suderinamu formatu.

1. Atverkite duomenų bazės failą, kuriame yra norima eksportuoti duomenų bazės lentelė, ir aktyvinkite lentelių rodinį.

2. Pasirinkite Failas → Naujas → Skaičiuoklės dokumentas.

3. Programos „Base“ lange dešiniuoju pelės klavišu spustelėkite norimos eksportuoti lentelės pavadinimą. Iš kontekstinio meniu pasirinkite Kopijuoti.

4. Naujame skaičiuoklės dokumente nustatykite žymeklį langelyje A1 ir pasirinkite Taisa → Įdėti.

Dabar duomenis galima įrašyti arba eksportuoti daugeliu formatų.

## Duomenų importas į duomenų bazių rengyklę „Base“

Teksto failus, skaičiuoklės dokumentus ir sistemos adresų knygą galima importuoti tik skaitymo veiksenoje.

Importuojamo teksto failo arba skaičiuoklės dokumento pirmoje eilutėje privalo būti stulpelių antraštės. Duomenys turi prasidėti nuo antrosios failo eilutės. Pagal antrosios eilutės duomenų formatą bus nustatytas viso stulpelio formatas. Importuojant į duomenų bazių rengyklę „Base“ iš skaičiuoklės dokumento prarandamas dokumente buvęs langelių formatas.

Pavyzdžiui, kad pirmajam importuotam stulpeliui būtų pritaikytas teksto formatas, pirmosios duomenų eilutės (antroji eilutė faile) pirmajame lauke turi būti tekstas. Jei pirmosios duomenų eilutės lauke bus skaičius, visam stulpeliui bus pritaikytas skaičiaus formatas, ir stulpelyje bus rodomi tik skaičiai, ne tekstas.

1. Duomenų bazių rengykle „Base“ atverkite norimo tipo duomenų bazės failą.

   Duomenų bazės vedikliu galite sukurti naują failą, arba atverkite esamą failą, į kurį turite rašymo teises.

2. Atverkite skaičiuoklės dokumentą su duomenimis, kuriuos norite importuoti į duomenų bazės rengyklę „Base“. Galima atverti „dBASE“ (*.dbf) ir daugelį kitų failų.

3. Pažymėkite duomenis, kuriuos norite nukopijuoti į duomenų bazę.

   Kad nereikėtų slinkti lakšto, pavadinimo langelyje galima įvesti langelių bloko nuorodą, pavyzdžiui, A1:X500.

   Jei kopijuojate „dBASE“ lakštą, įtraukite ir viršutinę eilutę, kurioje turėtų būti stulpelių antraštės.

4. Pasirinkite Taisa → Kopijuoti.

5. Duomenų bazių rengyklės „Base“ lange atverkite lentelių rodinį.

6. „Base“ lange pasirinkite Taisa → Įdėti.

7. Atveriamas lentelės kopijavimo dialogo langas. Dažniausiai duomenų bazėje reikalingas pirminis raktas, tad gali tekti pažymėti parinktį Kurti naują pirminio rakto lauką.

„Windows“ operacinėse sistemose duomenis galima nutempti iš vieno lango į kitą, užuot kopijavus ir įdėjus. Registruotų duomenų bazių duomenis nukopijuoti galima iš duomenų šaltinių polangio (atveriamas klavišais CommandVald + Lyg2 + F4) – šitaip nereikės atverti duomenų bazių rengyklės „Base“ lango.

Susijusios temos

Using Databases in LibreOffice Base

Database Overview

dBASE formato failų importavimas ir eksportavimas

CSV formato failų importavimas ir eksportavimas